ขออนุญาตสอบถามค่ะ ประจำเดือนมาไม่ปกติ เดือนสิงหาคมประจำเดือนไม่มาทั้งเดือน เดือนกันกายน ประจำเดือนมา วันที่ 1-5 แล้วก็ปวดท้องประจำเดือนมากกว่าทุกครั้งที่เคยเป็นมันจะเป็นอะไรไหมค่ะ แล้วก็ตอนนี้รู้สึกเหมือนจะเป็นประจำเดือนอีกรอบแต่ไม่รู้สึกปวดท้องเลยค่ะ ช่วยให้คำปรึกษาด้วยค่ะ ขอบมากค่ะ
สวัสดีค่ะอาการประจำเดือนปกติเกิดได้จากหลายสาเหตุ เช่น ความไม่สมดุลของฮอร์โมนเพศ (ฮอร์โมนเอสโตรเจนและฮอร์โมนโปรเจสเตอโรน) พบได้ในภาวะ การใช้ยาคุมกำเนิดที่ไม่ถูกวิธี การรับประทานยาหรืออาหารบางชนิดที่อาจมีฮอร์โมนเพศหญิงผสมอยู่ เช่น ยาคุมกำเนิดฉุกเฉิน ความผิดปกติของการตกไข่ (ovarian dysfunction) ที่เกิดได้จากภาวะเครียด การทำงานของไทรอยด์มากหรือน้อยกว่าปกติ มีการติดเชื้ออักเสบของอวัยวะสืบพันธ์ ได้แก่ ภาวะอักเสบในอุ้งเชิงกราน ซึ่งอาจเกิดจากการติดต่อทางเพศสัมพันธ์ หรือ โรคติดเชื้อทางเพศสัมพันธ์ต่าง ๆ ก็อาจทำให้มีเลือดออกผิดปกติทางช่องคลอดได้ รวมถึง มีก้อนเนื้องอกธรรมดา ติ่งเนื้อ หรือเนื้องอกในมดลูกหรือปากมดลูก หรือการตั้งครรภ์ผิดปกติ เป็นต้นแนะนำว่า ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ